b'\n_START_ARTICLE_\nAntibendruomeni\xc5\xb3 tragedija\n_START_SECTION_\nPatentai\n_START_PARAGRAPH_\nAntibendruomeni\xc5\xb3 tragedija pasitaiko patent\xc5\xb3 srityje, kuomet visuomenei reikalingam produktui reikia tiek daug \xc4\xafvairi\xc5\xb3 savinink\xc5\xb3 rankose esan\xc4\x8di\xc5\xb3 patentuot\xc5\xb3 technologij\xc5\xb3, jog d\xc4\x97l per dideli\xc5\xb3 licenzijavimo i\xc5\xa1laid\xc5\xb3 n\xc4\x97 vienam savininkui neapsimoka jo gaminti. Sud\xc4\x97tingam elektroniniam \xc4\xafrenginiui gali reik\xc4\x97ti iki 500 \xc4\xafvairi\xc5\xb3 patent\xc5\xb3. Mokes\xc4\x8diai u\xc5\xbe \xc5\xa1iuos patentus sudaro apie 20 doleri\xc5\xb3 net ir pigaus DVD grotuvo kainos). Pana\xc5\xa1i situacija da\xc5\xbena ir biotechnologijoje bei kai kuriose kitose \xc5\xa1akose.\n_START_SECTION_\nResurs\xc5\xb3 suteikimas konkurentui\n_START_PARAGRAPH_\nSavininkui gali labiau apsimok\xc4\x97ti laikyti resurs\xc4\x85 nenaudojam\xc4\x85 nei nuomoti potencialiam konkurentui u\xc5\xbe rinkos kain\xc4\x85. Tokia pad\xc4\x97tis pat buvo stebima posovietiniu laikotarpiu po privatizacijos, kuomet nepaisant dideli\xc5\xb3 nenaudojam\xc5\xb3 plot\xc5\xb3 esan\xc4\x8diose parduotuv\xc4\x97se dauguma pradedan\xc4\x8di\xc5\xb3 verslinink\xc5\xb3 (konkurent\xc5\xb3) ten \xc4\xafsileisti nebuvo ir stat\xc4\x97si daug prastesn\xc4\x97s kokyb\xc4\x97s kioskus.\n_START_SECTION_\nKeliai ir gele\xc5\xbeinkeliai\n_START_PARAGRAPH_\nTiesiant kelius, gele\xc5\xbeinkelius bei kitas pana\xc5\xa1ias strukt\xc5\xabras, vienas tiesamame kelyje esantis savininkas potencialiai gal\xc4\x97t\xc5\xb3 u\xc5\xbeblokuoti vis\xc4\x85 projekt\xc4\x85. Kai kurios \xc5\xa1alys (Anglija, Airija, Naujoji Zelandija, Australija, Kadanda) turi \xc4\xafstatymus, leid\xc5\xbeian\xc4\x8dius tokiais atvejais trukdan\xc4\x8di\xc4\x85 nuosavyb\xc4\x99 i\xc5\xa1 protestuojan\xc4\x8dio savininko nupirkti prievarta.'